Iskandar Yusupov

Iskandar Yusupov – Oʻzbekiston Respublikasi davlat arbobi, Xorazm viloyati hokimi (1996-yil yanvar – 1999-yil fevral), Oʻzbekiston Respublikasi mudofaa vazirining oʻrinbosari (2000—2002), OʻzSSR Tuyamoʻyin GESi qurilishi boshligʻi (1983—1989), Oʻzbekiston Respublikasi Davlat konserni raisi (1999—2000), OʻzSSR va Oʻzbekiston Respublikasi Oliy Kengashi deputati (1985—2000), Oʻzbekiston Respublikasi „Oʻzvodqurilish“ davlat konserni raisi (1994—1995), „Mehnat Shuxrati“ ordeni, Oʻzbekiston Respublikasida xizmat koʻrsatgan quruvchi mukofotlari sohibi.

 Biografiyasi 
Iskandar Yusupov 1943-yil 15-oktabrda Xorazm viloyatining Hazorasp tumani Pitnak shahrida tugʻilgan. Otasi – Yusupov Yusuf Vaisovich, KPSS aʼzosi.

Iskandar Yusupov yoshligidayoq, oʻsha paytda uni taniganlar taʼkidlaganidek, oʻsha yillarda Xorazm viloyatining olisdagi Pitnak qishlogʻida taʼlim sohasidagi noqulay sharoitlarga qaramasdan, u oʻzining oʻtkir aqli va ishtiyoqi bilan ajralib turardi.

Oʻrta taʼlim muassasasini imtiyozli diplom bilan tamomlab, „Toshkent irrigatsiya va qishloq xoʻjaligini mexanizatsiyalash muhandislari instituti“ Milliy tadqiqot universitetiga oʻqishga kirgan.

 Mehnat faoliyati 
1965-yil – Milliy tadqiqot universiteti „Toshkent irrigatsiya va qishloq xoʻjaligini mexanizatsiyalash muhandislari instituti“ni tamomlagan.

1966-yil – OʻzSSR Tuyamuyunskaya GESi Pitnakdagi uchastka boshligʻi, 1967—1979-yillar – OʻzSSR Tuyamoʻyin GESi bosh muhandisi, kasb-hunar kolleji boshligʻi, 1979—1981-yillar – OʻzSSR Tuyamoʻyin gidroelektr stansiyasi bosh muhandisi, 1981—1983 yillar – OʻzSSR Kompartiyasi MK suv xoʻjaligi boʻlimi instruktori, 1983—1989-yillar – OʻzSSR Tuyamoʻyin GESi qurilishi boshligʻi, 1989—1994-yillar – OʻzSSR va Oʻzbekiston Respublikasi „Oʻzagroqurilish“ (sobiq Qishloq xoʻjaligi vazirligi) raisi, 1994—1995-yillar – Oʻzbekiston Respublikasi „Oʻzvodqurilish“ davlat konserni raisi, 1995—1996-yillar – Oʻzbekiston Respublikasi Xorazm viloyati hokimining birinchi oʻrinbosari, 1996—1999-yillar – Oʻzbekiston Respublikasi Xorazm viloyati hokimi, 1999—2000-yillar – Oʻzbekiston Respublikasi Davlat konserni raisi, 2000—2002 – Oʻzbekiston Respublikasi mudofaa vazirining oʻrinbosari, 1985—2000-yillar – OʻzSSR va Oʻzbekiston Respublikasi Oliy Kengashi deputati lavozimlarida faoliyat olib borgan. Iskandar Yusupov 2003-yilda nafaqaga chiqqan.

U 1968-yildan Xojiyeva Amina Xodjaevna bilan turmush qurgan. Uch qizi bor: Nargiza Yusupova, Barno Yusupova, Laylo Yusupova. Uch oʻgʻli ham bor: Sanjar Yusupov, Sardor Yusupov, Sherzod Yusupov.

 Mukofotlari 
Iskandar Yusupov „Mehnat Shuxrati“ ordeni va Oʻzbekiston Respublikasida xizmat koʻrsatgan quruvchi mukofotlari bilan taqdirlangan.

 Manbalar 

Turkum:Mehnat shuhrati ordeni sohiblari
Turkum:Hurmat Belgisi ordeni sohiblari
Turkum:Mehnat Qizil Bayroq ordeni sohiblari
Turkum:1943-yilda tugʻilganlar
Turkum:Xorazm viloyati hokimlari
Turkum:Oʻzbekiston Respublikasida xizmat koʻrsatgan quruvchilar